
Nr. 3017 / 14 iulie 2025 


 
REFERAT DE APROBARE
privind alocarea sumei de 199.610 lei din bugetul local al comunei Târgușor, județul Constanța, pe anul 2025, pentru lucrări de reparații curente la biserica ortodoxă din localitatea Târgușor, județul Constanța

          Având în vedere solicitarea înaintată de către Parohia Ortodoxă Târgușor, înregistrată la Primăria Comunei Târgușor cu nr. 3016/14.07.2025, prin care se  solicită efectuarea unor lucrări de reparații curente la lăcașul de cult, propun alocarea unei sume din bugetul local pentru anul 2025.
         În conformitate cu prevederile Legii nr. 489/2006 privind libertatea religioasă și regimul general al cultelor, cu modificările și completările ulterioare, precum și ale Ordonanței Guvernului nr. 82/2001, autoritățile administrației publice locale pot acorda sprijin financiar unităților de cult pentru întreținerea și repararea imobilelor deținute sau utilizate de acestea.
       Biserica Ortodoxă din localitatea Târgușor reprezintă un punct de referință spirituală și istorică pentru comunitatea locală. În urma evaluării stării actuale a imobilului, au fost identificate probleme de natură tehnică ce impun intervenții urgente: degradarea acoperișului, infiltrații, deteriorări la nivelul fațadei și a aleilor de acces, ceea ce afectează desfășurarea în condiții normale a activităților religioase și sociale.
       Pentru remedierea acestor deficiențe este necesară executarea unor lucrări de reparații curente, astfel încât imobilul să poată fi păstrat în condiții corespunzătoare de funcționare și siguranță.
      În baza celor prezentate, supun spre analiză și aprobare alocarea sumei de 199.610 lei din bugetul local pe anul 2025, în vederea sprijinirii Parohiei Ortodoxe Târgușor în demersurile de reabilitare a lăcașului de cult, contribuind astfel la conservarea patrimoniului religios și sprijinirea activităților spirituale și comunitare ale locuitorilor comunei. 
        În acest sens, anexez, la prezenta, un Proiect de Hotărâre, cu propunerea de a fi adoptat in forma prezentată.


P R I M A R,


Mădălina    NEGRU 

